डुकाटी मल्टीस्ट्रैडा 1260 का भारत में मकुाबला ट्रायंफ टाइंगर 1200 से है। ट्रायंफ ने हाल ही में भारत में अपनी फ्लैगशिप एडवेंचर बाइक नई टाइगर 1200 को लॉन्च किया है। ट्रायंफ ने भारत में टाइगर 1200 का सिर्फ XCx वेरिएंट लॉन्च किया है। यह टाइगर रेंज का मिड-सीरीज मॉडल है। कंपनी ने इसकी कीमत 17 लाख रुपये (एक्स शोरूम) रखी है। ट्रायंफ के मुताबिक कंपनी को यह बाइक डेवेलप करने में करीब चार साल का समय लगा है। नई टाइगर 1200 में पुराने वेरिएंट वाला ही 1,215cc इन-लाइन थ्री-सिलेंडर इंजन दिया गया है। यह इंजन 9,350 rpm पर 141PS की पावर के साथ 7,600 rpm पर 122Nm का टॉर्क जनरेट करता है। हालांकि, इस बाइक को पुराने मॉडल के मुकाबले 10 किलोग्राम हल्का किया गया है। इंजन 6-स्पीड मैनुअल गियरबॉक्स से लैस है।